Navjot Singh Sidhu : নৈরাজ্য চলছে, কেউ আইনশৃঙ্খলাকে ভয় পায় না, পঞ্জাবের আপ সরকারকে আক্রমণ কংগ্রেস নেতা সিধুর

লুধিয়ানা: রাজ্যের আইন-শৃঙ্খলা নিয়ে পঞ্জাবের নতুন সরকারের বিরুদ্ধে ক্ষোভ প্রকাশ করলেন প্রাক্তন প্রদেশ কংগ্রেস সভাপতি নভজ্যোত সিং সিধু । তাঁর অভিযোগ, আপের ভগবন্ত মান সরকারে রাজ্যের আইন-শৃঙ্খলা একে বারেই ভেঙে পড়ছে । আইন মানার বালাই নেই । কেউ আইনকে ভয় পাচ্ছে না । ফলে , যা খুশি করে বেড়াচ্ছে দুষ্কৃতীরা। সিধুর কথায়, “আমি পঞ্জাবে এমন নৈরাজ্য কখনও দেখিনি । কেউ আইনশৃঙ্খলাকে ভয় পায় না । জঙ্গলরাজ চলছে । দিনের বেলা ঠান্ডা মাথায় খুন করা হচ্ছে। রাজ্যে আইনশৃঙ্খলা এবং শান্তি ছাড়া অন্য কোনও অগ্রাধিকার থাকা উচিত নয় ।’’

রবিবার পঞ্জাবের স্বান্তর নগরে এক কংগ্রেস কর্মী খুন হন। সোমবার তাঁর বাড়িতে যান সিধু ও অন্যান্য কংগ্রেস কর্মীরা। সেখানে গিয়েই রাজ্যের আইন-শঙ্খলা নিয়ে প্রশ্ন তোলেন সিধু ।  গত কয়েকদিন রাজ্যের বিভিন্ন জায়গায় খুন-দুষ্কর্মের প্রসঙ্গ তুলে আপ সরকারকে কাঠগড়ায় তোলেন।

নিহতের পরিবারের সঙ্গে কথা বলছেন কংগ্রেস নেতৃত্ব।  সিধুর টুইট থেকে নেওয়া ছবি।

জাতীয় সংবাদ মাধ্যম সূত্রে খবর, বিল্ডিং নির্মাণ নিয়ে পঞ্জাবের স্বান্তর নগরে শিরোমণি অকালি দলের সমর্থকের সঙ্গে ১২ নম্বর ওয়ার্ডের কংগ্রেস কাউন্সিলর মঙ্গত রামের সংঘর্ষ হয়। বাড়ির সামনে কংগ্রেস কাউন্সিলরকে পিটিয়ে খুন করা হয় বলে অভিযোগ। শিরোমণি অকালি দলের সদস্যরা কংগ্রেস কর্মীকে খুন করা হয়েছে বলেই অভিযোগ। যা নিয়ে জোর বিক্ষোভ-আন্দোলন শুরু করেছে কংগ্রেস। সিধুর বক্তব্য, যতক্ষণ না পুলিস অপরাধীদের গ্রেফতার করছে, ততক্ষণ কংগ্রেস কর্মীর শেষকৃত্য করা হবে না।

Visited family of Mangat Ram, President ward 12 Ludhiana, who was murdered at his door step, with Surinder Dawar Saab, Rakesh Pandey, Sanjeev Talwar, Ashwini Sharma, Sukhwinder Singh Danny, Sunil Dutti, Navtej Cheema… pic.twitter.com/Ta2OPirvbF

— Navjot Singh Sidhu (@sherryontopp) April 4, 2022

সোমবার মঙ্গত রামের পরিবারের সঙ্গে দেখা করতে যান নভজ্যোত সিং সিধু । তাঁর সঙ্গে উপস্থিত ছিলেন বরিষ্ঠ কংগ্রেস নেতা তথা প্রাক্তন বিধায়ক রাকেশ পান্ডে, সঞ্জয় তলওয়ার, সুরেন্দ্র দাওয়ার এবং জেলা কংগ্রেস সভাপতি অশ্বিনী শর্মা। তাঁদের দাবি, গত কয়েকদিনে পঞ্জাবে কংগ্রেস নেতা-কর্মীদের উপর লাগাতার হামলা হচ্ছে।
শনিবার টুইট করে সিধু দাবি করেন, পঞ্জাবে সম্পূর্ণ অনাচার চলছে। কারণ গ্যাংওয়ারগুলি নিয়ন্ত্রণ করা হয়নি। ফিরোজপুরের মাবোক গ্রামে করজ সিংয়ের উপর গুলি চালানো হয়। ঘটনাস্থলেই তাঁকে হত্যা করে… আইনের ভয় নেই… সরকার গভীর ঘুমে…।”

Visited family of Mangat Ram, ward Presi. from Ludhiana, who was murdered at his doorstep. Series of political murders in Punjab. Will leave no stone unturned until the justice is delivered.
Law & order in Punjab at its lowest. Another man shot in Phagwara, 5 Killed in Gurdaspur. pic.twitter.com/ibqFeESxU1

— Navjot Singh Sidhu (@sherryontopp) April 4, 2022

এর আগে দুটি টুইট করেন সিধু । একটি টুইটে, তিনি লেখেন, তিনি পঞ্জাবের আইনশৃঙ্খলা পরিস্থিতি ক্রমবর্ধমান নিয়ে অত্যন্ত উদ্বিগ্ন। মোগায় একটি মেলায় আরেকটি খুন। সম্পূর্ণ নিষ্ক্রিয়তা এবং সরকারের গুরুত্বের অভাব বিস্ময়কর”। আরেকটি টুইটে তিনি লিখেছেন: “রোম যখন পুড়ছিল, নিরো তার বাঁশি বাজাচ্ছিল!

Jungle Raaj in Punjab… Gang wars remain unchecked.. 25 people open fire at Karaj Singh, at Maboke Village in Ferozpur, killing him on the spot… There is no fear of law… Government in deep slumber… pic.twitter.com/dLlJxKAI3m

— Navjot Singh Sidhu (@sherryontopp) April 3, 2022

কংগ্রেস কর্মীদের উপর অত্যাচার বাড়ছে। আশার রাজনীতি প্রতিস্থাপন করছে ভয়ের রাজনীতিতে। রাজ্যে ক্ষমতায় আসার কয়েক দিনের মধ্যে AAP স্বেচ্ছাসেবকরা নিজেদের হাতে আইন তুলে নিচ্ছেন। আর সরকার নীরব দর্শকের ভূমিকা পালন করছে।”